**Vereb Község Polgármestere**

**2477 Vereb, Fő út 10. Tel./Fax: 22/238-006**

**e-mail:** [verebph@gmail.com](mailto:verebph@gmail.com)

Ügyiratszám: V//2020

**DÖNTÉSELŐKÉSZÍTŐ**

**IRAT**

**Vereb Község Önkormányzat Képviselő-testületének**

**hatáskörében eljáró**

**Vereb Község Polgármestere**

**részére**

Tárgy: A köznevelési intézményekben nyújtott gyermekétkeztetés térítési díjáról szóló

13/2020. (XI.27.) önkormányzati rendelet hatályba nem lépéséről

Készítette: Szabóné Ánosi Ildikó jegyző

Az előterjesztéssel kapcsolatos törvényességi észrevétel:

## Rendelet x

Határozat normatív határozat

egyéb

Az előterjesztés a kifüggesztési helyszínen közzétehető:

igen x

nem

Az előterjesztést nyílt ülésen kell tárgyalni.

Az előterjesztést zárt ülésen kell tárgyalni.

Az előterjesztés zárt ülésen tárgyalható.

Vereb Község Önkormányzat Képviselő-testületének hatáskörében eljáró Vereb Község Polgármestere elfogadta a köznevelési intézményekben nyújtott gyermekétkeztetés térítési díjáról szóló 13/2020.(XI.27.) önkormányzati rendeletet, amely a 2021. január 1. napjától alkalmazandó új intézményi térítési díjakról rendelkezik.

2020. december 19-én lépett hatályba a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendelet, melynek **1. §** (1) bekezdése értelmében „E rendelet hatálybalépésének napjától 2021. december 31. napjáig – a (3) és (4) bekezdésben foglalt kivétellel –

*a)* a helyi önkormányzat,

*b)* a helyi önkormányzat által fenntartott

*ba)* költségvetési szerv,

*bb)* nonprofit szervezet,

*bc)* egyéb szervezet,

*c)* a helyi önkormányzat többségi tulajdoni részesedésével működő gazdasági társaság,

*d)* a helyi önkormányzat többségi tulajdoni részesedésével működő gazdasági társaság által alapított gazdasági társaság,

*e)* a képviselő-testület feladatkörébe tartozó közszolgáltatás ellátására szerződéssel rendelkező, a polgári perrendtartásról szóló törvény szerinti gazdálkodó szervezet

által nyújtott szolgáltatásért, végzett tevékenységéért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség (a továbbiakban együtt: díj) mértéke nem lehet magasabb, mint az ugyanazon díjnak az e rendelet hatálybalépését megelőző napon hatályos és alkalmazandó mértéke.”

A Korm.rend. 1.§ (2) bekezdése szerint az (1) bekezdés szerinti szervezet e rendelet hatálybalépésének napjától már megállapított új díjat nem vezethet be, 2021. december 31. napjáig új díjat nem állapíthat meg, meglévő díjat új kötelezetti körre nem terjeszthet ki

Fentiek értelmében amennyiben 2020. november 3-át követően a veszélyhelyzetben a polgármester alkotott olyan rendeletet, melyben a díj mértékét (étkezési térítési díj) megemelte 2021. január 1-jei hatállyal, akkor a polgármesternek alkotnia kell egy újabb rendeletet arról, hogy a kihirdetett, de még hatályba nem lépett önkormányzati rendelet nem lép hatályba. E rendelet hatályba lépését 2021. január 1-iével kell meghatározni.

A jogalkotásról szóló 2010. évi CXXX. törvény (a továbbiakban: Jat.) **9. §** (1) bekezdése alapján „Nem hatályos jogszabály vagy jogszabályi rendelkezés nem módosítható vagy helyezhető hatályon kívül.” A Jat. 9.§ (2)bekezdése szerint „Ha a szabályozás célja másként nem érhető el, a jogalkotói hatáskörrel rendelkező szerv vagy személy jogszabályban rendelkezhet úgy, hogy a kihirdetett, de még hatályba nem lépett jogszabályi rendelkezés a kihirdetett szövegtől eltérő szöveggel lép hatályba, vagy a kihirdetett, de még hatályba nem lépett jogszabály vagy jogszabályi rendelkezés nem lép hatályba.” A Jat. 9.§ (3) bekezdése értelmében „A kihirdetett, de még hatályba nem lépett jogszabály vagy jogszabályi rendelkezés tartalmának a (2) bekezdés szerinti megváltoztatását vagy hatályba nem lépését kimondó jogszabályi rendelkezés hatálybalépésének időpontját úgy kell meghatározni, hogy az megegyezzen azzal az időponttal, amikor a kihirdetett, de még hatályba nem lépett jogszabály vagy jogszabályi rendelkezés hatályba lépett volna.”

A 603/2020. (XII. 18.) Korm. rendeletet és a Jat. rendelkezéseire tekintettel a polgármesternek rendeletet kell alkotnia arról, hogy a kihirdetett, de még hatályba nem lépett önkormányzati rendelet nem lép hatályba.

Vereb, 2020. december 29.

Kurcz Mária

polgármester

**Rendelettervezet**

**Vereb Község Önkormányzat Képviselő-testületének hatáskörében eljáró**

**Vereb Község Polgármesterének**

**…/2020. (XII..) önkormányzati rendelete**

**a köznevelési intézményekben nyújtott gyermekétkeztetés térítési díjáról szóló 13/2020. (XI.27.) önkormányzati rendelet hatályba nem lépéséről**

Vereb Község Önkormányzat Képviselő-testületének hatáskörében eljáró Vereb Község Polgármestere a veszélyhelyzet kihirdetéséről szóló 478/2020.(XI.03.) Kormányrendeletre figyelemmel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. § Nem lép hatályba Vereb Község Önkormányzat Képviselő-testületének hatáskörében eljáró Vereb Község Polgármesterének a köznevelési intézményekben nyújtott gyermekétkeztetés térítési díjáról szóló 13/2020. (XI.27.) önkormányzati rendelete.

2.§ Ez a rendelet 2021. január 1. napján lép hatályba és az azt követő napon hatályát veszti.

Kurcz Mária Szabóné Ánosi Ildikó

polgármester jegyző

A rendelet kihirdetésének napja:

Vereb, 2020. december .

Szabóné Ánosi Ildikó

jegyző

E**lőzetes hatásvizsgálat**

**Rendelettervezethez**

**Vereb Község Önkormányzat Képviselő-testületének hatáskörében eljáró**

**Vereb Község Polgármesterének**

**…/2020. (XII..) önkormányzati rendelete**

**a köznevelési intézményekben nyújtott gyermekétkeztetés térítési díjáról szóló 13/2020. (XI.27.) önkormányzati rendelet hatályba nem lépéséről**

**Társadalmi hatás:** A rendelet módosítás nem érinti a jelenlegi étkeztetés minőségi és mennyiségi színvonalat.

**Gazdasági hatása**: Az önkormányzatot érintő jelentős gazdasági hatása nincs. A szolgáltató díjemelésének következtében növekszik az önkormányzat által viselt, a térítési díjban át nem hárított, étkeztetés biztosításához kapcsolódó kiadások, rezsiköltség nagysága.

**Költségvetési hatása**: Az étkeztetés vásárlása a költségvetés kiadási oldalán jelentkezik.

Tekintettel az óvodai és iskolai étkeztetés költségnövekedésére, az étkeztetés vásárlása nagyobb kiadást jelent az önkormányzat számára.

**Környezeti, egészségi következményei**: A rendeletnek közvetlen környezeti és egészségügyi hatása nincs.

**Adminisztratív terheket befolyásoló hatása:** A rendelet megalkotásának az

adminisztratív terheket tekintve új, többlet terheket eredményező hatása nincs, a rendelet

alkalmazása az eddigi adminisztratív munka további szükségességét igényli.

**A rendelet megalkotásának szükségessége, a jogalkotás elmaradásának várható következményei:** A rendelet elfogadását a magasabb szintű jogszabálynak való megfelelés teszi szükségessé. A rendelet megalkotásának elmulasztása esetén a Kormányhivatal törvényességi észrevétellel élhet.

**A rendelet alkalmazásához szükséges személyi, szervezeti, tárgyi és pénzügyi feltételek:**

A rendelet a meglévő szervezeti, személyi, tárgyi és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.

**Indokolás**

**Rendelettervezethez**

**Vereb Község Önkormányzat Képviselő-testületének hatáskörében eljáró**

**Vereb Község Polgármesterének**

**…/2020. (XII..) önkormányzati rendelete**

**a köznevelési intézményekben nyújtott gyermekétkeztetés térítési díjáról szóló 13/2020. (XI.27.) önkormányzati rendelet hatályba nem lépéséről**

Általános indokolás

2020. december 19-én lépett hatályba a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendelet, melynek **1. §** (1) bekezdés a) pontja értelmében E rendelet hatálybalépésének napjától 2021. december 31. napjáig – a (3) és (4) bekezdésben foglalt kivétellel – a helyi önkormányzat, által nyújtott szolgáltatásért, végzett tevékenységéért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség (a továbbiakban együtt: díj) mértéke nem lehet magasabb, mint az ugyanazon díjnak az e rendelet hatálybalépését megelőző napon hatályos és alkalmazandó mértéke.

Fentiek értelmében amennyiben 2020. november 3-át követően a veszélyhelyzetben a polgármester alkotott olyan rendeletet, melyben a díj mértékét (a köznevelési intézményekben nyújtott gyermekétkeztetés térítési díjáról szóló 13/2020. (XI.27.) önkormányzati rendelet - étkezési térítési díj) megemelte 2021. január 1-jei hatállyal, akkor a polgármesternek alkotnia kell egy újabb rendeletet arról, hogy a kihirdetett, de még hatályba nem lépett önkormányzati rendelet nem lép hatályba. E rendelet hatályba lépését 2021. január 1-iével kell meghatározni

Részletes indokolás

1.§-hoz

Az önkormányzati rendelet hatályba nem lépéséről rendelkezik.

2.§-hoz

A szakasz hatályba léptető és hatályon kívül helyező rendelkezéseket tartalmaz.